Twitch Κέντρο Δημιουργών
ΕΞΟΠΛΙΣΜΟΣ ΓΙΑ PC Ετοιμαστείτε για μεταδόσεις
Γεια σου! Είμαι ο MrGregles, ένας πλήρους απασχόλησης δημιουργός περιεχομένου στο Twitch.
Σήμερα, θα μιλήσω για κάποια βασικά στοιχεία
εξοπλισμού και τεχνολογίας, που είναι απαραίτητα για μια μετάδοση,
για το τι είναι σημαντικό και τι δεν είναι,
όταν πρόκειται να ξεκινήσεις το ταξίδι της ζωντανής μετάδοσης.
ΕΞΟΠΛΙΣΜΟΣ ΓΙΑ PC Επίλεξε το περιεχόμενό σου
Όταν ετοιμάζεσαι να ξεκινήσεις τις μεταδόσεις ροής,
ένα πράγμα είναι που θα καθορίσει όλες τις επιλογές εξοπλισμού
και αυτό είναι το περιεχόμενο της μετάδοσης.
Θα είσαι gamer;
θα παίζεις μουσική, θα δημιουργείς τέχνη ή θα μόνο θα συνομιλείς;
Εξαρτάται συγκεκριμένα από το είδος του περιεχομένου θες να μοιραστείς,
και με βάση αυτό, μπορούμε να προτείνουμε τι χρειάζεσαι,
ως προς τον ήχο, το βίντεο το PC ή απλώς μια κονσόλα,
μια κάρτα λήψης, εξωτερικό φωτισμό, κ.λπ.
Όταν λοιπόν αποφασίσεις, και ξέρεις με τι θέλεις να ξεκινήσεις,
μπορούμε να προχωρήσουμε.
ΕΞΟΠΛΙΣΜΟΣ ΓΙΑ PC Κατάλογος βασικού εξοπλισμού
Λοιπόν, ο βασικός εξοπλισμός που θα χρειαστείς για μια μετάδοση,
είναι ο εξής:
υπολογιστής PC ή Mac,
κάμερα web,
βασικό μικρόφωνο,
και κάποια άλλα περιφερειακά και σχετικά,
όπως ένα stream deck ή βραχίονα μικροφώνου,
αν έχεις τη δυνατότητα να αγοράσεις κάτι τέτοιο.
ΕΞΟΠΛΙΣΜΟΣ ΓΙΑ PC Βασικά στοιχεία για PC
Για να ξεκινήσεις μια μετάδοση, χρειάζεσαι τρία βασικά πράγματα.
Πρώτο, μια σταθερή σύνδεση στο ίντερνετ.
Δεύτερο, ένα μηχάνημα που θα εκτελεί το περιεχόμενό σου.
Και τρίτο και τελευταίο, το λογισμικό μετάδοσης.
Υπάρχει το OBS, το XSplit ή το Twitch Studio, καθώς και πολλά άλλα εκεί έξω.
Πρέπει να βρεις τι ταιριάζει σε εσένα.
Η εκτέλεση αυτού του λογισμικού θα είναι η βασική εργασία που θα εκτελεί
το PC σου, ανεξάρτητα αν παίζεις παιχνίδια ή αν συνομιλείς μόνο.
Πρέπει να βεβαιωθείς ότι το PC σου ή το Mac, μπορούν να εκτελούν
το λογισμικό και να κάνουν κωδικοποίηση.
ΕΞΟΠΛΙΣΜΟΣ ΓΙΑ PC Βασικά στοιχεία για PC
Τι είναι η κωδικοποίηση;
Η κωδικοποίηση, σε πολύ βασικό επίπεδο, παίρνει την
έξοδο από το λογισμικό μετάδοσης που χρησιμοποιείς,
και τη συμπιέζει, για να μπορεί τη στείλει σε μικρά πακέτα μέσω ίντερνετ,
τα οποία λαμβάνονται από τον διακομιστή του Twitch, ο οποίος στη συνέχεια, τα βάζει στο κανάλι σου.
Είναι κάτι απολύτως απαραίτητο για τη λειτουργία της μετάδοσης.
Και το λογισμικό που θα επιλέξεις να χρησιμοποιείς, είτε σε PC είτε σε Mac,
πρέπει να μπορεί να εκτελέσει αυτήν την εργασία, ακόμα και σε ένα βασικό επίπεδο.
ΕΞΟΠΛΙΣΜΟΣ ΓΙΑ PC Ο υπολογιστής
Τα περισσότερα μεσαίας κατηγορίας PC και Mac μπορούν να κάνουν μετάδοση ροής.
Μπορούν δηλαδή να τρέξουν ένα απλό παιχνίδι,
μια κάμερα web, μια συσκευή ήχου και το λογισμικό μετάδοσης βίντεο, ταυτόχρονα,
ενώ εκτελούν και την απαραίτητη κωδικοποίηση, για να προβληθείς στον έξω κόσμο.
Ένα ισχυρό PC είναι σίγουρα χρήσιμο, εφόσον υπάρχει δυνατότητα,
αλλά αυτό δεν σημαίνει ότι πρέπει να ξοδέψεις χιλιάδες ευρώ
σε ένα PC, απλώς για να ξεκινήσεις να κάνεις μεταδόσεις.
Μπορείς να μεταδώσεις και από το τηλέφωνο,
αν χρειαστεί, και το περιεχόμενο είναι που μετράει.
Εσύ είσαι που μετράς,
καθώς εσύ θα αποτελείς το βασικό θέμα της μετάδοσής σου.
Συνεπώς, μην κολλάς στο ότι πρέπει να έχεις τον πιο σύγχρονο εξοπλισμό, κάρτα γραφικών και επεξεργαστή.
Πάρε ό,τι ήδη έχεις, αξιοποίησέ το,
και πάντα υπάρχει τρόπος να κάνεις τη μετάδοση.
ΕΞΟΠΛΙΣΜΟΣ ΓΙΑ PC 'Ήχος
Όταν ξεκινάμε το ταξίδι των μεταδόσεων, η πρώτη ακαριαία σκέψη είναι το βίντεο.
Τι θα βλέπει ο κόσμος;
Ψάχνουμε για ακριβές κάμερες web, κάμερες χωρίς καθρέπτη,
ακριβές κάρτες γραφικών, για να έχουμε τον τέλειο ρυθμό καρέ ανά δευτερόλεπτο,
αλλά τελικά το πιο σημαντικό σε μια μετάδοση είναι ο ήχος.
Οι περισσότεροι θεατές θα παρακολουθούν,
αλλά υπάρχει και κόσμος που θέλει απλώς να κάθεται και να ακούει,
και να σε έχει στο υπόβαθρο.
Και αν δεν μπορούν να σε ακούσουν καλά, δεν θα μείνουν.
Όσον αφορά τα μικρόφωνα, υπάρχουν πολλές επιλογές στην αγορά.
Φθηνά, ακριβά, με ακουστικά.
Το βασικό, είναι η διαμόρφωση που θα κάνεις.
Ο τρόπος με τον οποίο θα χρησιμοποιήσεις ό,τι έχεις θα δώσει καλή ποιότητα στο περιεχόμενο και τον ήχο.
Υπάρχουν πολλοί τρόποι να αυξήσεις την ποιότητα του ήχου
με πρόσθετα, εργαλεία λογισμικό, κ.λπ.,
αλλά δεν χρειάζεται να πας να ξοδέψεις χιλιάδες ευρώ
για ένα επαγγελματικό μικρόφωνο,
για να έχεις μια μετάδοση με καλή ποιότητα ήχου.
Θα πρότεινα έναν βασικό εξοπλισμό ήχου, με μια κονσόλα διασύνδεσης
και ένα μικρόφωνο με βύσμα XLR.
Υπάρχουν επίσης και οι επιλογές όλα σε ένα,
όπως το Blue Yeti ή το Snowball.
Είναι μικρόφωνα με USB, που συνδέονται εύκολα
και είναι έτοιμα για χρήση ανά πάσα στιγμή.
Αλλά και πάλι, όλα εξαρτώνται από το περιεχόμενό σου.
Αν πρόκειται να μεταδίδεις από ένα χωράφι,
τότε θέλεις κάτι που να μεταφέρεται εύκολα και που θα πιάνει
τη φωνή σου και κάθε ήχο γύρω σου, αν αυτό θέλεις.
Ή, αν είσαι gamer, χρειάζεσαι κάτι που να πιάνει μόνο τη φωνή σου
και όχι άλλους ήχους, όπως π.χ. τον φίλο σου
που αποφάσισε να έρθει και να σου χαλάσει τη μετάδοση.
Πρέπει να επιλέξεις μικρόφωνο με βάση δύο παράγοντες.
Πρώτον, αν θα είναι πυκνωτικό ή δυναμικό.
Αξίζει να ψάξεις τι σημαίνει αυτό, αλλά, εν συντομία
το πυκνωτικό μικρόφωνο είναι ένα μικρόφωνο ισχύος
που προσλαμβάνει σχεδόν κάθε ήχο στο δωμάτιο ή στην περιοχή όπου βρίσκεται.
ενώ το δυναμικό μικρόφωνο που συνήθως συναντάται στις διαμορφώσεις XLR που ανέφερα,
θα πιάσει μόνο ό,τι είναι κυριολεκτικά στραμμένο προς εκείνο,
προς το διάφραγμα, όπως ονομάζεται, του μικροφώνου.
Αξίζει να τα ψάξεις και επαναλαμβάνω ότι υπάρχουν φθηνές επιλογές και για τα δύο.
Κάνε την έρευνά σου για να έχεις ποιοτικό ήχο και η μετάδοσή σου θα πάει εξαιρετικά.
ΕΞΟΠΛΙΣΜΟΣ ΓΙΑ PC Βιντεοκάμερα
Πλέον στο Twitch, έχει καθιερωθεί να έχεις παντού μαζί σου την κάμερα.
Και ενώ οι περισσότεροι θα επιλέξουν να κάνουν το ίδιο, πρόσεχε: δεν χρειάζεται να το κάνεις κι εσύ.
Αλλά, αν το κάνεις,
και πάλι, δεν χρειάζεσαι κάποια ακριβή μηχανή χωρίς καθρέπτη ή ακριβή κάμερα web.
Μπορείς να χρησιμοποιήσεις κάτι που κάνει 20 δολάρια στο Amazon.
Και τελικά, ό,τι κι αν αγοράσεις, σημασία έχει η διαμόρφωση που θα κάνεις.
Το κρίσιμο στο βίντεο είναι ο φωτισμός.
Αν βάλεις μια κάμερα web σε ένα σκοτεινό δωμάτιο, δεν θα δείξει πολλά.
Βεβαιώσου ότι έχεις λαμπατέρ γραφείου.
Και πάλι, ένα φτηνό, που πήρες από το μαγαζί της γειτονιάς.
Μαθαίνοντας για τις τεχνικές βίντεο και χρησιμοποιώντας ό,τι έχεις διαθέσιμο,
θα αποκτήσεις περισσότερες γνώσεις, ώστε όταν έχεις χρήματα για αναβάθμιση,
θα μπορείς πραγματικά να αξιοποιήσεις πλήρως τον εξοπλισμό σου.
Μέχρι τότε όμως, βγες έξω, πάρε την κάμερα
των 20 ευρώ, πειραματίσου με την τοποθέτησή της.
Πώς φαίνεσαι από κάτω προς τα πάνω; Πώς φαίνεσαι από μπροστά;
Πώς φαίνεσαι από το πλάι;
Τα πιο θεατρικά πλάνα προσθέτουν μεγαλύτερο ενδιαφέρον.
Επίσης, έχει να κάνει και με το μέγεθος.
Η κάμερα καταλαμβάνει όλη την οθόνη;
Αν απλώς συνομιλείς, δηλαδή,
οπότε, ίσως να αξίζει να επενδύσεις λίγο παραπάνω στην κάμερα.
Αλλά αν απλώς παίζεις παιχνίδια,
και η κάμερας θα είναι μονίμως μια μικροσκοπική εικονίτσα στην οθόνη,
σε σύγκριση με το βασικό περιεχόμενο, δηλαδή το παιχνίδι,
θα έλεγα να επιλέξεις κάτι πιο φθηνό.
Δεν χρειάζεται να έχεις εξαιρετικά υψηλή ανάλυση
για να φαίνεται καλά η κάμερα, ενώ θα είναι μια μικρή εικονίτσα στην οθόνη.
Σκέψου αυτές τι παραμέτρους και το βίντεό σου θα είναι εξαιρετικό.
Και επαναλαμβάνω, μαζί με καλό ήχο,
η μετάδοσή σου θα ζωντανέψει όταν μπει ένας θεατής
και δει ότι έχεις αφιερώσει χρόνο. Ακόμα κι αν δεν είναι ο τοπ εξοπλισμός,
αυτό που θα δει, η προσπάθεια, θα τον κρατήσει εκεί.
ΕΞΟΠΛΙΣΜΟΣ ΓΙΑ PC Περιφερειακά μετάδοσης
Τώρα, αν ο προϋπολογισμός σου, σου επιτρέπει να αγοράσεις
κάποια πιο ακριβά εξωτερικά περιφερειακά,
όπως μια καλή βάση μικροφώνου, ένα stream deck, κ.λπ., τότε κάντο.
Αν σου επιτρέπει να κάνεις την παραγωγή του περιεχομένου σου και το θεωρείς χρήσιμο, κάντο!
Αν όχι, καλύτερα να ξοδέψεις τα χρήματα σε κάτι άλλο.
Ωστόσο, με ένα stream deck
μπορείς να κάνεις γρήγορες αλλαγές μεταξύ των σκηνών, μέσα από το λογισμικό μετάδοσης,
με έναν βραχίονα μικροφώνου
δεν θα έχεις τους κραδασμούς που έχει ένα μικρόφωνο πάνω στο γραφείο.
Αξίζει να τα ψάξεις.
Αλλά δεν θα έλεγα ότι είναι απαραίτητα.
Μπορείς να βολευτείς με οτιδήποτε.
Όσον αφορά στο PC, θα πρότεινα να υπάρχει μια δεύτερη οθόνη.
Είναι πάντα καλό να βλέπεις τη συνομιλία, την τροφοδοσία δραστηριότητας
και το λογισμικό μετάδοσης σε μια άλλη οθόνη, για να τσεκάρεις ότι η μετάδοση
εκπέμπεται ζωντανά, κανονικά.
Ωστόσο, ούτε κι αυτό δεν είναι απαραίτητο.
Αυτό που προσπαθώ να τονίσω είναι ότι
ο τρόπος που παρουσιάζεις τον εαυτό σου και που χρησιμοποιείς τα μέσα που διαθέτεις
θα δώσουν μοναδικό χαρακτήρα στη μετάδοση και το περιεχόμενό σου.
Και μην τρέξεις αμέσως να ξοδέψεις χιλιάδες ευρώ ή χιλιάδες δολάρια,
για να διαπιστώσεις μετά ότι δεν ήξερες τι ακριβώς ήθελες να κάνεις.
Ξεκίνα από τα χαμηλά.
Άρχισε με πιο φθηνή τεχνολογία, και θα εξελιχθείς και θα δεις
πού ακριβώς θέλεις να πας με τις μεταδόσεις σου, και θα ζήσεις
ένα ωραίο ταξίδι, αντί να βιαστείς να πέσεις κατευθείαν στα βαθιά
και να συνειδητοποιήσεις ότι ίσως τελικά να ξεπέρασες τα όριά σου.
ΕΞΟΠΛΙΣΜΟΣ ΓΙΑ PC Τι χρειάζεσαι
Επομένως, ας ανακεφαλαιώσουμε. Τι χρειάζεσαι;
Χρειάζεσαι έναν υπολογιστή που να μπορεί να κωδικοποιεί και να στέλνει
το περιεχόμενό σου στο Twitch μέσω του λογισμικού μετάδοσης.
Χρειάζεσαι μια κάμερα web που να τραβάει το πρόσωπό σου,
τη ζωγραφική σου, τα ντραμς σου, να δείχνει το περιεχόμενό σου στον κόσμο.
Χρειάζεσαι μια συσκευή ήχου, κάτι που να σε κάνει να ακούγεσαι καλά,
αλλά να μη χρειάζεται να πουλήσεις τη ψυχή σου για να το αγοράσεις.
Με λίγο χρόνο και λίγη προσοχή, θα ακούγεσαι σαν να είσαι στο στούντιο,
με έξτρα εξοπλισμό και λογισμικό.
Αξίζει να επενδύσεις τον χρόνο που χρειάζεται για σωστή προετοιμασία.
Και τέλος, χρειάζεσαι εσύ!
Όταν δημιουργείς περιεχόμενο για κάτι που αγαπάς και απολαμβάνεις,
και αφιερώνεις χρόνο και προσπάθεια στην παραγωγή του,
αξιοποιώντας τον εξοπλισμό που έχεις στη διάθεσή σου,
ο κόσμος θα αφιερώσει χρόνο και προσπάθεια για να το παρακολουθήσει.
Προσπάθησε να αξιοποιήσεις όλα όσα έχεις, στο έπακρο.
Όλοι ξεκινούν από τα χαμηλά.
Κανείς δεν πέτυχε έτσι απλά.
Απόλαυσε τη διαδικασία.
Κάνε την έρευνά σου και μπορείς να πετύχεις εξαιρετικά αποτελέσματα.